4. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. 653 της 15/20 Μαρτ. 1979 (ΦΕΚ Β΄ 281) Περί εγκρίσεως εφαρμογής προγράμματος ανοικτής προστασίας υπερηλίκων. Έχοντες υπ’ όψιν: α)Το άρθρ. 2 του Ν.Δ. 162/1973 «περί μέτρων προστασίας υπερηλίκων και χρονίως πασχόντων ατόμων». β)Την υπ’ αριθ. Δ3/2087/6.12.1977 πρωθυπουργικήν απόφασιν «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». γ)Την υπ’ αριθ. Φ.200/358/16.1.1979 υπουργικήν απόφασιν «περί κατανομής πιστώσεως φορέως 215 ΚΑΕ 5999 προϋπολογισμού έτους 1979».  δ)Το υπ’ αριθ. 46/30.1.1979 έγγραφον- υπόμνημα του Ομίλου Εθελοντών, αποφασίζομεν: Έγκρισις προγράμματος Σκοπός Άρθρ.1.-1.Εγκρίνομεν την εφαρμογήν Πειραματικού Προγράμματος εξωιδρυματικής προστασίας υπερηλίκων σε συνεργασία μετά του Ομίλου Εθελοντών. 2.Σκοπός του προγράμματος τούτου είναι η παροχή κοινωνικής προστασίας εις 50 υπερήλικα άτομα κατά προτίμησιν της περιοχής Δουργουτίου δια την εφαρμογήν του δε θα λειτουργήση ως Τμήμα του Ομίλου Εθελοντών ένα Κέντρον Κοινωνικής Προστασίας υπό την επωνυμίαν «Πρότυπον Κέντρον Ανοικτής Προστασίας Υπερηλίκων». 3.Η έναρξις εφαρμογής του προγράμματος θα γίνη κατά το πρώτον εξάμηνον του έτους 1979, το δε Πρότυπον Κέντρον Ανοικτής Προστασίας Υπερηλίκων δύναται να χρησιμοποιηθή και ως Κέντρον Εκπαιδεύσεως Εθελοντών. Παρεχομένη προστασία Άρθρ.2,-1.Εις τα κατά το άρθρ. 1 της παρούσης προστατευόμενα άτομα παρέχεται ψυχιοθεραπευτική αγωγή, εργασιοθεραπεία, κοινωνική εργασία, ιατροφαρμακευτική φροντίδα, μέριμνα δια νοσοκομειακήν περίθαλψιν, κατ’ οίκον βοήθεια, οργανωμένη ψυχαγωγία. Επίσης θα λαμβάνεται μέριμνα δια την κοινωνικήν δραστηριοποίησιν των μελών του Κέντρου. 2.Υπό του Ομίλου Εθελοντών θα καταρτισθή το αναλυτικό πρόγραμμα, το οποίον θα εγκριθή υπό της Γενικής Διευθύνσεως Κοινωνικής Προνοίας του Υπουργείου. Δια του προγράμματος τούτου θα καθορισθούν ο τρόπος της λειτουργίας του ως άνω Κέντρου ως και αι λεπτομέρειαι της παροχής της υπό της παρούσης προβλεπομένης κοινωνικής προστασίας. Προϋποθέσεις προστασίας Άρθρ.3.-Εις το Πρότυπον Κέντρον Ανοικτής Προστασίας Υπερηλίκων, εγγράφονται μέλη τα εν άρθρ. 1 προστατευόμενα άτομα, εφ’ όσον έχουν συμπληρώσει το 65ον έτος της ηλικίας, κατόπιν αποφάσεως του Διοικητικού Συμβουλίου του Ομίλου Εθελοντών και έναντι συμβολικής χρηματικής συμμετοχής αυτών. Εποπτεία Άρθρ.4.-Το Πρότυπον Κέντρον Ανοικτής Προστασίας Υπερηλίκων, τελεί υπό την άμεσον εποπτείαν του Υπουργείου Κοινωνικών Υπηρεσιών, το οποίον ασκεί ταύτην δια της αρμοδίας Διευθύνσεως Προστασίας Υπερηλίκων. Εις την έννοιαν της εποπτείας ανάγεται η μέριμνα δια την εφαρμογήν του προγράμματος εις όλην την έκτασιν και την προσφοράν υπηρεσιών ποιότητος καθώς και οικονομικός έλεγχος. Οικονομική ενίσχυσις του Προγράμματος Άρθρ.5.-Ο Όμιλος Εθελοντών, ως φορεύς εκτελέσεως του Προγράμματος, θα επιχορηγηθή δια του ποσού του 1.000.000 δραχμών, όπως τούτο έχει κατανεμηθή με την υπ’ αριθ. Φ. 200/358/16.1.1979 υπουργικήν απόφασιν εις τον προϋπολογισμόν εξόδων του Υπουργείου Κοινωνικών Υπηρεσιών, έτους 1979 του φορέως 215 ΚΑΕ 5999.   